Foto: AFP Shimoliy Koreya yetakchisi Kim Chen In Vetnamga rasmiy tashrif bilan borishni rejalashtirmoqda. Bu haqda Reuters manbalarga tayangan holda xabar berdi. Agentlik ma’lumotlariga ko‘ra, Kim Chen In fevral oyida Vetnamga borishni mo‘ljallamoqda. Ta’kidlanishicha, Vetnam Tashqi ishlar vazirligi ushbu ma’lumotga izoh berishdan bosh tortgan. Eslatib o‘tamiz, avvalroq Bloomberg Tramp va Kim Chen In qayerda uchrashishini ma’lum qilgandi. AQSh kongressi vakillar palatasining tashqi ishlar bo‘yicha qo‘mitasi a’zosi Maykl Makkol so‘zlariga ko‘ra, Amerika prezidenti Donald Tramp va Shimoliy Koreya yetakchisi Kim Chen In Vetnamda ikkinchi uchrashuvni o‘tkazishi mumkin.